Gwenred
Gwenred (Ginrë e gallaoueg ha Guenrouët e galleg) a zo ur gumun a Vreizh e Liger-Atlantel, e gevred ar vro.

Douaroniezh 

 War lez ar Stêr Izar emañ Gwenred.

Anv 

 Erwan Vallerie (1995) ː Guenruth, 1090; Guenreth, XIIt; Guenret, 1287; Groamiet, 1630; Guerroit, 1672; Guenret, 1731.

Gerdarzh 
 Un anv brezhonek an hini eo:
"Gwenn" + "red" (roudour)

Ardamezioù 
"En glazur e iliz en argant, skoret gans ur blaenenn geotet karget gant ur c'houdreustell kommek en argant , karget he-unan gant tri fesk en gul"

Istor

Savet eo bet Gwenred gant Alan Iañ war dro an IXvet kantved. Gouzout a reer en deus bevet ar roue en tu arall d'ar stêr Isar er c'hastell-Sei (e parrez Plesei) goude bezañ trec'het ar Vikinged e Kistreberzh.

Dispac'h Gall 
 Melestradurezh: krouet e voe kumun Gwenred e 1790 diwar ar barrez katolik. Lakaet e voe da benn Kanton Gwenred hag e Bann Savenneg. E 1800 e voe lakaet en Arondisamant Savenneg. Lakaet e voe e Kanton Gweltaz-Lambrizig e 1801.
 E-pad an dispac'h ez eus bet ur strollad soudarded gwaskedet er presbital. Ar boblañs a oa gant ar re wenn avat ha meur a berson didou a zo bet kuzhet ganto.



Brezel-bed kentañ  
 Mervel a reas 181 gwaz ag ar gumun abalamour d'ar brezel hervez ar monumantoù e bourc'h Gwenred hag e Kernitron-ar-C'hras, da lavaret eo 4,96% eus ar boblañs e 1911.

Eil brezel-bed 
 Lakaet eo bet diaes poblañs Gwenred e pad an Eil brezel bed dreist-holl gant ar bombezadegoù adalek miz Eost 1944 betek miz Mae 1945.
 Mervel a reas tric’hwec’h den ag ar gumun abalamour d'ar brezel hervez monumant ar re varv.

Lakaet e voe ar gumun e Kanton Pontkastell-Keren pa voe diskaret Kanton Gweltaz-Lambrizig e 2014.

Glad 
 Monumant ar re varv e bered Gwenred, luc’hskeudenn. Dioueliet e voe d’ar  16 a viz Gwengolo 1923.
 Monumant ar re varv e bered Kernitron-ar-C'hras, luc’hskeudenn  ha kartenn-bost. Dioueliet e voe e 1929.
Iliz katolik ar vourc'h ( kantved).
Kastell Greny.
Kastell Bogdelin.
Chapel ar C'hougou.
Chapel Botohel.
Milinoù : Riwalan, Botohel, Longle, Justis, Haut-Breil, Barel...

Yezhoù 
 E Breizh-Uhel emañ Gwenred, komzet e vez gallaoueg eta.
 An anvioù-lec'h a ziskouez eo bet bev ar brezhoneg gwezharall ivez, muioc'h ag 20% ag an anvioù-lec'h a zo a orin brezhonek hervez labour Jean-Yves Le Moing.

Poblañsouriezh abaoe 1962

Melestradurezh

Tud 
 Guy Eder Fontanella, moranvet "ar Bleiz", a vefe genedik a Wenred. Gwallvrudet eo ar forbann-se evit e breizhadegoù e Kerne ha Treger e pad ar XVIvet kantved.

Ardamezeg ar familhoù

Gevellerezh

Levrlennadur

Daveoù ha notennoù

Kumunioù Liger-Atlantel
Kumunioù Bro-Naoned
Kumunioù bet krouet e Liger-Izelañ e-pad an Dispac'h Gall